De tre mænd luskede rundt udenfor Matas i Hirtshals, da en ansat fattede mistanke til dem. Politiet blev tilkaldt ved 17.30 tiden onsdag eftermiddag, og da man gennemgik de plastikposer, som de tre mænd hver især bar på, fandt man et mindre lager af ubetalte hårshampooer fra udendørsstativerne med varer udenfor Matas. Derudover dukkede der også strømpebukser stjålet fra en anden butik op blandt russernes tyvekoster. Hvad disse skulle bruges til, er uvist. Politiet anholdt de tre mænd, der hver fik en bøde på 500 kroner. De betalte alle bøderne med det samme.

Opsummering:
Tre russiske mænd blev taget på næsten fersk gerning, da de tog for sig af hårshampoo fra udendørsstativerne udenfor Matas i Hirtshals.